P R E S S I T E A D E

22. novembril 2012, Pärnus

Laupäeval algab Hea Kodaniku nädal

Raeküla koostöökolmiku töö tulemusena käivitub eeloleval laupäeval juba neljandat aastat Hea Kodaniku nädal, mille juhatab sisse Raeküla Vanakooli Keskuse traditsiooniline madripidu ja lõpetab 1.detsembril toimuv pereansamblite konkurss Peretuur.

Hea Kodaniku nädala raames toimuvad erinevad sündmused: madrikarneval, laste kohtumised memmede- taatidega, veebiviktoriin, joonistusvõistlus, kohtumisõhtu Politsei- ja Piirivalveameti esindajaga.

Raeküla Hea Kodaniku tiitel antakse pidulikult üle 1.detsembril Raeküla Vanakooli Keskuses, kus peretuuritajatele lisaks on laval üks tore üllatusesineja.

Nädala ajakava on üleval Raeküla Vanakooli keskuse kodulehel [www.raekylavanakool.ee](http://www.raekylavanakool.ee)

Info edastas:

Piret Paat

Hea Kodaniku nädala koordinaator

Raeküla Vanakooli Keskus

MTÜ Selts Raeküla

58192228

piret@raekylavanakool.ee